Diari Oficial de la Generalitat Valenciana


Sumari del DOGV 4054, del 31-07-2001 (2001/7587)

ORDRE de 19 de juliol de 2001, de la Conselleria de Cultura i Educació, per la qual s'amplia el crèdit i s'obri un nou termini per a la sol·licitud d'ajudes per al foment i el suport d'activitats culturals organitzades amb motiu de festes populars, convocades a través de l'Orde de 12 de març del 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4054

Data del DOGV
:   31-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7587


Data del document
:   19-07-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * cultura popular
    * manifestació cultural

ORDRE de 19 de juliol de 2001, de la Conselleria de Cultura i Educació, per la qual s'amplia el crèdit i s'obri un nou termini per a la sol·licitud d'ajudes per al foment i el suport d'activitats culturals organitzades amb motiu de festes populars, convocades a través de l'Orde de 12 de març del 2001. [2001/Q7587]
  
El Diari Oficial de la Generalitat Valenciana del passat 19 d'abril del 2001 inseria la publicació de l'Ordre de 12 de març del 2001, de la Conselleria de Cultura i Educació, per la qual es convocaven ajudes per al foment i el suport d'activitats culturals organitzades amb motiu de festes populars.
  
Atès que s'ha produït un augment de 35.351.823 de pessetes (156.263,15 euros) en el crèdit inicial de la línia T3222000 del capítol IV del programa 454.10, Promoció Cultural, Museus i Belles Arts, del pressupost de la Generalitat Valenciana per a l'exercici 2001, i havent esgotat el crèdit inicial arreplegat en la línia, es fa necessari promoure la concurrència pública que permeta valorar les noves sol·licituds o incrementar les ja presentades, per un import màxim de 53.660.979 de pessetes.
  
En virtut de tot això, i fent ús de les atribucions concedides per l'article 35 de la Llei 5/1983, de 30 de desembre, de Govern valencià,
  
ORDENE
  
Primer
  
Ampliar en 66.347.269 de pessetes (156.263,15 euros) el crèdit inicial de la línia T3222000 del capítol IV del programa 454.10, Promoció Cultural, Museus i Belles Arts, del pressupost de la Generalitat Valenciana per a l'exercici del 2001 corresponent a l'Ordre de 12 de març de 2001, de la Conselleria de Cultura i Educació, per la qual es convoquen ajudes per al foment i el suport d'activitats culturals organitzades amb motiu de festes populars (DOGV número 3.982, de 19 d'abril del 2001).
  
Segon
  
Obrir un nou període de presentació de sol·licituds per a prendre part en la present convocatòria de 10 dies hàbils, comptats a partir de l'endemà de la publicació de l'orde en el Diari Oficial de la Generalitat Valenciana, d'acord amb el que establixen les bases de l'Orde de 12 de març de 2001.
  
DISPOSICIÓ FINAL
  
S'autoritza la subsecretària de Promoció Cultural perquè en l'àmbit de les seues competències adopte les mesures necessàries per al desplegament i l'execució d'esta orde.
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o directament recurs contenciós administratiu en els terminis i davant dels òrgans indicats a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes, a comptar des de l'endemà de la publicació del present acte.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació del present acte.
  
València, 19 de juliol de 2001
  
El conseller de Cultura i Educació,